Hieronymus Bock

Hieronimo Boko aŭ "Hieronimo Trago" (1498-1554) estis germana botanikisto, kuracisto kaj luterana predikisto, kiu komencis la transiĝon de la mezepoka botaniko al la moderna scienca vidpunkto organizante la plantojn laŭ ties interrilatoj kaj similaĵoj. Aŭtoro de la libro "Kreutterbuch" (1539, unua eldono neilustrita) aŭ "Herbolibro" kiu estis poste ilustrita de David Kandel (1520-1590). Post Teofrasto, li estas la unua botanikisto, kiu priskribis preskaŭ 800 vegetalajn specimenojn, rezignante al ia alfabeta klasifikado, kaj kunigante ilin en familioj laŭ similaĵoj. Ĉi-verko havis pli da dek eldonoj en unu jarcento. Kune kun Otto Brunfels (1488-1534), Leonhart Fuchs (1501-1566) kaj Valerius Cordus (1515-1544) ili estas konsiderataj la patroj de la germana botaniko.

 Biografio 
En 1519 li enmatrikuliĝis en la Universitato de Hajdelbergo. En la 25-a de januaro 1523 li edziĝis al Eva Viktor, kiu donis al li dek infanojn: kvin knabojn kaj kvin knabinojn. Poste li fariĝis instruisto en Zweibrücken dum naŭ jaroj. En marto 1532, li aktivis kiel kuracisto de la princo Ludoviko la 2-a, Duko de Pfalz-Zweibrücken (1502-1532) - kiu suferis la gravajn konsekvencojn de la alkohola misuzo - patro de Wolfgang von Pfalz-Zweibrücken (1526-1569). En 1533 li konatiĝis kun Otto Brunfels (1488-1534). Iom poste li laboris kiel kuratoro de la herbejo de la palatina grafo kaj en 1553 li oficis kiel luterana pastro apud Hornbach ofico, kiun li okupis ĝis 1554. En la 10-a de junio 1548 li enmatrikuligas sian filon Henriko Bock en la Universitato de Hajdelbergo. En julio 1550 li aktivas kiel kuracisto de Filipo la 2-a, Grafo de Nassau-Saarbrücken (1509-1554). Charles Plumier (1646-1704) kreis liahonore la plantogenron Tragian de la familio de la Eŭforbiacoj. Karolo Lineo (1707-1778) estonte akceptis la nomon. Verkojn liajn prilaboris i.a. Melchior Sebizius.

 Elektita publikaĵaro 
250px|eta|Ilustraĵo de David Kandel (1520-1590) por la Herbolibro.

 Apodixis germanica Hieronymi herbarii, 1532
 Kurz Regiment für das ... Hauptwehe, 1544
 Kreuter Bůch. Darin Vnderscheid, Würckung vnd Namen der Kreüter so in ..., 1546
 Deutsche Speisekammer, 1550
 Teutsche Speiszkammer. Inn welcher du findest, Was gesunden vnnd krancken ..., 1550
 De stirpium maxime earum quae in Germania nostra nascuntur... momentaturis..., 1552, Hieronymus Bock, Beraud
 De Stirpivm, Maxime Earvm, Qvae In Germania Nostra Nascvntvr ..., Volume 1, 1552
 Verae, atque ad vivum expressae imagines omnium herbarum, 1553
 Verae Atqve Ad Vivvm Expressae Imagines Omnivm Herbarvm, Frvticvm, Et ..., 1553
 Kreütterbuch darin underscheidt Nammen und Würckung der Kreütter: Standen, 1577
 Teutsche Speißkammer, 1630, Hieronymus Bock, Melchior Sebisch
 Kraütterbuch..., 1630
 De philosophia in genere, 1683
 Deutsche Speißkammer (für gesunde und Kranke), 1555

 Literaturo 

 Personensuche
 WorldCat Identities
 Allgemeine Deutsche Biographie
 Melchior Adam 
 Bibliothèque Nationale de France
 Neue Deutsche Biographie
 The Encyclopedia Americana
 The Science of Describing: Natural History in Renaissance Europe, Brian W. Ogilvie
 Art Directory
 Trinity College Dublin
 Encyclopædia Britannica
 NNDB
 Herbmuseum 
 Biblioteko de la Universitato de Regensburgo 
 It's about time
 Landmarks of Botanical History, Parte 1, Edward Lee Greene
 Historia de la biología comparada desde el Génesis hasta el Siglo ..., Volume 3, Nelson Papavero, Jorge Llorente-Bousquets, David Espinosa Organista
 Groundbreaking Scientific Experiments, Inventions, and Discoveries of the ..., Robert E. Krebs
 An Illustrated History of the Herbals, Frank J. Anderson
 Sauer's Herbal Cures: America's First Book of Botanic Healing, 1762-1778, William Woys Weaver

 Vidu ankaŭ 

Kategorio:Germanaj entomologoj
Kategorio:Germanaj luteranaj pastroj
Kategorio:Germanaj botanikistoj
Kategorio:Germanaj kuracistoj
Kategorio:Germanaj predikistoj